Escola de Pasqua 2022
Lun, 28/03/2022 - 21:50

Un any més, s’acosten les vacances de Pasqua i la Regidoria de Joventut de l’Ajuntament d’Alcàsser va a posar en marxa la tradicional Escola de Pasqua, per a donar servei a aquelles famílies que necessiten ajuda per a la conciliació laboral i familiar, amb fills/es a càrrec amb edats escolars, és a dir, escolaritzats de 1r d’infantil a 6é de primària. Aquest any, com a novetat, s’ofereix també aquest servei els dies festius (14, 15, 18 i 25 d’abril).

L’escola es durà a terme durant el període de vacances escolars, els dies 14, 15, 18, 19, 20, 21, 22 i 25 d’abril, a les instal·lacions del CEIP 9 d’Octubre (edifici d’Educació Infantil), en horari de 7.30 a 9h l’escola matinera (opcional sense cost per a les famílies), de 9 a 14h l’escola base i de 13.30 a 15h el servei de menjador (opcional amb un suplement en el cost).

El cost de l’Escola de Pasqua és de 55€ el 1r fill/a, 35€ el 2n fill/a i 20€ a partir del tercer fill/a, el cost del menjador és 4,5€ per dia. A més a més, es facilita a les famílies que puguen escollir l’opció d’apuntar als seus fills/es a l’escola i al menjador tots els dies o dies solts conforme ho necessiten.

Les places es van a limitar a un total de 40 alumnes. Les inscripcions es podran realitzar en la Zona Jove i CIJ EL DAU del dia 4 al 8 d’abril, tots dos inclusivament, en horari de 15.00 a 20.30 hores.

Per a facilitar i agilitzar la tramitació de les inscripcions s'han habilitat dos opcions:

Els documents necessaris per a la inscripció (fulla d’inscripció i declaració responsable) es poden descarregar als enllaços següents i es recomana portar-los emplenats per agilitzar els tràmits.

Qualsevol dubte o consulta poden contactar per correu electrònic a eldau@alcasser.es o cridant al 664.66.80.10 (Dau) en horari de vesprades.